
R E F E R A T   D E   A P R O B A R E
[bookmark: _Hlk144980786]pentru modificarea Hotărârii Consiliului Local nr. 108/2023 privind constituirea Asociației de Dezvoltare Intercomunitară de Transport Public Local Zarand astfel cum a fost modificată prin Hotărârea Consiliului Local nr. 124/2023
             

[bookmark: _Hlk63364635]Municipiul Brad, în calitate de lider, a depus proiectul „Realizarea transportului public local cu mijloace ecologice în Municipiul Brad și Comuna Crișcior” în cadrul Planului Național de Redresare și Reziliență, Componenta 10 – Fondul Local, Investiția I.1.1: Înnoirea parcului de vehicule destinate transportului public (achiziția de vehicule nepoluante). Acesta a fost declarat admis și a fost semnat Contractul de finanțare nr. 12583/08.11.2022.
Prin Hotărârea Consiliului Local nr. 108/2023 a fost aprobată asocierea Municipiului Brad, prin Consiliul Local al Municipiului Brad, cu Comuna Crișcior, prin Consiliul Local al Comunei Crișcior, în vederea constituirii Asociației de Dezvoltare Intercomunitară "Asociația de Dezvoltare Intercomunitară de Transport Public Zarand", persoană juridică de drept privat și de utilitate publică.
Astfel după ce a fost aprobată asocierea și de către partenerul Comuna Crișcior și a fost emisă Hotărârea Consiliului Local al Comunei Crișcior nr. 39/2023, au fost demarate procedurile de înregistrare a asocierii în Registrul asociațiilor, fundațiilor și federațiilor - Registrul Național ONG.
În vederea înregistrării Asociației de Dezvoltare Intercomunitară de Transport Public Local Zarand la Judecătoria Brad, este necesară desemnarea ”componenţei nominale a celor dintâi organe de conducere, administrare şi control ale asociaţiei;”, conform prevederilor art. 6, alin. 2 din OG nr. 26/2000 cu privire la asociații și fundații, republicată cu modificările și completările ulterioare, dar și cum a fost solicitată prin adresa Judecătoriei Brad în dosarul nr. 1741/195/2023.
Ca urmare a întâlniri celor doi reprezentanți legali ce au convenit anterior asupra asocierii în vederea derulării unui serviciu de transport public local, au fost propuși membri și membri supleanți ai Consiliului Director și ai Comisiei de cenzori, sens în care a fost întocmit procesul verbal nr. 44006/2023.
Astfel, Capitolul IV. ”Organele de conducere, administrare şi control” din Statutul Asociației se modifică și completează după cum urmează:
”Consiliul director :
-	Ioan - Florin Oprișa - în calitate de MEMBRU;
-	Adrian Herczeg - în calitate de MEMBRU;
-	Anamaria-Olivia Holmic-Zîrna - în calitate de MEMBRU;
-	Vasile Podaru - în calitate de MEMBRU SUPLEANT.

Comia de cenzori:
-	Rozalia – Gabriela  Șortan - în calitate de MEMBRU;
-	Mihăiță - Adrian Jurj - în calitate de MEMBRU;
-	Adina Niță - în calitate de MEMBRU SUPLEANT” .
[bookmark: _Hlk144980015]Conform prevederilor art. 6 alin. (2) lit h) din OG nr. 26/2000 cu privire la asociații și fundații, republicată, cu modificările și completările ulterioare, ”persoana împuternicită să desfășoare procedura de dobândire a personalității juridice” pentru înregistrarea Asociației de Dezvoltare Intercomunitară de Transport Public Zarand la Judecătoria Brad, este domnul Tiriteu Ștefan - Ioan- Consilier Personal în cadrul Cabinetului Primarului Municipiului Brad.
	  În contextul celor de mai sus am inițiat prezentul  proiect de hotărâre prin care am propus modificarea Hotărârii Consiliului Local nr. 108/2023 privind constituirea Asociației de Dezvoltare Intercomunitară de Transport Public Local Zarand astfel cum a fost modificată prin Hotărârea Consiliului Local nr. 124/2023 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile Legii nr. 51/2006 a serviciilor comunitare de utilități publice, republicată, cu modificările și completările ulterioare, ale Legii nr. 92/2007 privind serviciile publice de transport persoane în unitățile administrativ - teritoriale, cu modificările și  completările ulterioare, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârii Guvernului nr. 855/2008 pentru aprobarea statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare, ale art. 89 alin. 1 și alin. 2, art. 90 alin. 1, art. 91, art. 129 alin. 2 lit. d și lit. e coroborate cu alin. 7 lit. n și alin. 9 lit. a, art. 154 alin. 1 și art. 245 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

